Ma dood, baba kritiek gewond in skieteryArgieffoto: SAPD/Facebook Robert Daniels, woordvoerder van die provinsiale nooddienste, het gesê die skietery het omstreeks 09:00 in die Sweet Home Farm informele nedersetting in Philippi plaasgevind. Daniels het gesê hulle vermoed sover nie dat die voorval met bendegeweld verband hou nie. “Iemand was vermoedelik besig om ŉ misdaad, waarskynlik ŉ rooftog, te pleeg, toe die ma en haar baba in die kruisvuur beland het,” het Daniels gesê. Die ma is op die toneel dood. Die kind is in ŉ kritieke, maar stabiele toestand na die Rooikruis-kinderhospitaal geneem. Niemand is nog in verband met die voorval in hegtenis geneem nie.